Чън Чансин (1771 - 1853)
Чън Чансин ([chen changxing](https://en.wikipedia.org/wiki/chen_changxing)), също наречен Юнтин, е един от най-известните майстори от четиринайсето поколение на фамилия Чън. Неговите книги включват „Десет базови![](https://bg-wushu.com/bg/wp-content/uploads/2018/11/03-chen-masters-chen-changxing.jpg) аспекта на Тай чи”, „Базови приложения на Тай чи” и „Тай чи в бой”.

Базирайки се на традиционните форми, той ги обобщил и съкратил. Той е оставил две форми, които сега са известни като Първа и Втора (Оръдеен юмрук) форма на Чън стил Тай чи. Тези форми по-късно били наречени Стар стил (Голям стил). Чън Чансин ръководел фирма за охрана в провинция Шандон. Името му било добре познато в света на бойните изкуства. Разказва се, че веднъж Чън Чансин попаднал в тълпа по време на паническо бягство, но никакво бутане и блъскане не можело да го помести. Хората минавали край него както водата тече край скала. Така той получил прякора си „Кралят на дъсчиците”.

Неговият син Генгюн също бил изкусен майстор. Той продължил с фирмата за охрана в Шандон. За повече от десет години, докато работил там, никога бандити не се опитали да нападат местните жители. Хората от провинция Шандон издигнали паметник да увековечат неговата история. Синовете на Генгюн – Яниан и Янси били и двамата добре познати майстори на Тай чи.

Чън Чансин имал още и ученик на име Ян Лучан, който по-късно създал Ян стил Тай чи.

 

![](https://bg-wushu.com/bg/wp-content/uploads/2018/11/02-chen-masters-chen-changxing.jpg)
**Чън Юбен и Чън Цинпин**

Чън Юбен от четиринайсето поколение на фамилия Чън променил традиционните форми като премахнал някои трудни и експлозивни движения. Неговият стил бил наречен Нов Стил по онова време и използвал движения, подобни на тези в Стария Стил. Неговият стил днес се нарича Малък стил.

Чън Цинпин от петнайсето поколение на фамилия Чън се оженил в град Джаобао (два километра и половина източно от селото на Чън). Той започнал да преподава Тайчи там. Променил традиционните движения и създал стил, който бил с компактни позиции и тренирането преминавало постепенно от прости към сложни движения. Неговите ученици включват Хе Джаоюан (Стил Джаобао ) и Ли Дзингян (Стил на Внезапната Гръмотевица).